Məfǎb bə́kērúbim bá mə́ ngábə́ ńsāmán mɔngɔlɔ mə́ mɔ́ mə̄wóm mə́bɛ̄ bəkerúbim bə́ ngábə́ tə́le ai məkǒl mábán, bə́ bəbəgə ḿfág yǎ ńnə̄m étē. 14A ngákom eyé ńtsígi ai biyé bí būlúm ai evə́lə ai nyɔ̂l m̀fɔ̌l ai m̀bəmbə ndɔ́mbɔ́ ai miǹtiŋán bəkerúbim étēdē á yób. 15Ósū Ndá, ńdɔ a ngálóŋ miǹkum míbɛ̄: ǹtíé wábán ó ngábə́ mɔngɔlɔ mə́ mɔ́ mə̄wóm mə́lɛ́ ai mə́tán ai ebumá á ńkum ósə é tɔ̄á á yób é tɔá mɔngɔlɔ mə́ mɔ́ mə́tán. 16Ńdɔ a ngákom bəngɔ́kɔbɔ anə́ mətabí a fudí bɔ́ á mīńlō məkon; a ngábɔ bibúmá ńtɛd a fúdi byā a bəngɔ́kɔbɔ étēde. 17Ńdɔ a ngátə́le miǹkum ósū tə́mpɛl, ḿbɔ́g á ḿbɔ̄ ńnōmo éví ḿbɔ̄g á ḿbɔ̄ ńgāla: ńdɔ a ngálóé éví yā ḿbɔ̄ ńnōmō nâ: Yakîn, ai éví yā ḿbɔ̄ ńgálā nâ: Boaz.